
REFERAT
Privind aprobarea Protocolului  de colaborare pentru implementarea unor măsuri de 

integrare socială a populaţiei rroma din Timişoara
În baza HCL 322/2005 Asociaţia „Parudimos” a încheiat un Protocol de colaborare cu Primăria Municipiului Timişoara având scopul de a facilita accesul comunităţii de rromi din Timişoara pentru obţinerea drepturilor fundamentale. Protocolul de colaborare încheiat în data de 3.11.2005 cu termen de valabilitate de un an, a expirat în data de 02.11.2006 şi nu a mai fost reînoit.
În structura de conducere a asociaţiei au survenit modificări, au avut loc alegeri, şi, după cum reiese din documentele anexate (procesul verbal al şedinţei Adunării generale a Asociaţie Parudimos din data de 29.05.2006, Încheierea de autentificare nr. 956 din 12.09. 2006 a Biroului notarilor publici Asociaţi Cimpoeşu, Încheierea nr. 379 a şedinţei Camerei de consiliu din 29.09.2006 înregistrată în Registrul Persoanelor Juridice aflat la grefa Judecătoriei Timişoara la poziţia nr. 63/20.05.2002), noul preşedinte al asociaţiei este domnul Daniel Grebeldinger. 
Prin adresa SC2007- 003692 din 14.02.2007 Asociaţia „Parudimos” solicită reînoirea protocolului de colaborare încheiat cu Primăria Municipiului Timişoara, care a expirat în data de 02.11.2006.
Ca urmare a celor mai sus menţionate propunem aprobarea unui nou proiect de hotărâre de consiliu local după modelul celui aprobat prin HCL 322/2005 cu actualizarea datelor referitoare la preşedintele Asociaţiei Parudimos. Protocolul va intra în vigoare după aprobarea hotărârii de consiliul local, în momentul semnării de către cele două părţi.

